=== Mellemkrigsårene ===
Ved krigens slutning havde Model ry for at være en dygtig officer med stort potentiale. Hertil kom, at han var kendt af [[Hans von Seeckt]], lederen af det nye [[Reichswehr]] fra sine stabsposter under krigen, og han var udstyret med en udmærket reference fra generalmajor Franz von Rantau, chefen for 36. reservedivision. Det var ingen overraskelse, at han var en af de 4.000 officerer, der forblev i hæren. Model holdt sig generelt væk fra politik i den kaotiske periode, som kendetegnede [[Weimarrepublikken]]s fødsel, selv om han som hærofficer var involveret i den blodige nedkæmpelse af den kommunistiske opstand i [[1920]] i [[Ruhrområdet]].
Død Kriminalitet